Diari Oficial de la Generalitat Valenciana


Sumari del DOGV 4931, del 25-01-2005 (2005/529)

Informació pública de l'alternativa tècnica de programa per al desenvolupament de l'actuació urbanística integrada de la unitat d'execució 1C del sector SUS C de San Miguel de Salinas.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4931

Data del DOGV
:   25-01-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/529


Organisme emissor
:   Ajuntament de San Miguel de Salinas

Tipus de document
:   Anunci

Informació pública de l'alternativa tècnica de programa per al desenvolupament de l'actuació urbanística integrada de la unitat d'execució 1C del sector SUS C de San Miguel de Salinas. [2005/F529]
  
Mitjançant el Decret de data 30 de desembre de 2004, l'alcalde ha resolt:
  
Vist que pel Decret de data 17 de novembre de 2004 se sotmet a exposició pública l'alternativa tècnica del programa per al desenvolupament de l'actuació urbanística integrada de la unitat d'execució 1C del sector SUS C de San Miguel de Salinas, presentada per la mercantil Constructora Hormigones Martínez, SA.
  
Vist que la publicació del decret es produïx el 25 de novembre de 2004 en el Diari Oficial de la Generalitat Valenciana, i la publicació d'este es produïx el 24 de desembre de 2004 en el diari La Verdad d'Alacant. Per tant, hi ha esta discordança de data entre les dues publicacions.
  
Atesa la legislació aplicable, article 46.3 de la Llei Reguladora de l'Activitat Urbanística, que establix: «3. La informació pública s'anunciarà mitjançant edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana.»
  
Decrete:
  
1. No procedir a l'acte de obertura de pliques presentades a l'alternativa tècnica del programa para el desenvolupament de l'actuació urbanística integrada de la unitat d'execució 1C del sector SUS C de San Miguel de Salinas presentada per la mercantil Constructora Hormigones Martínez, SA.
  
2. Anul·lar la informació pública publicada en el Diari Oficial de la Generalitat Valenciana el 25 de novembre de 2004 i en el diari La Verdad de data 24 de desembre de 2004, en què se sotmetia a exposició pública l'alternativa tècnica del programa per al desenvolupament de l'actuació urbanística integrada de la unitat d'execució 1C del sector SUS C de San Miguel de Salinas presentada per la mercantil Constructora Hormigones Martínez, SA.
  
3. Sotmetre a informació pública en el Diari Oficial de la Generalitat Valenciana i en un diari d'àmplia difusió a la localitat, pel termini de 20 dies hàbils, comptats a partir del dia següent al de la publicació de l'edicte en el Diari Oficial de la Generalitat Valenciana, l'alternativa tècnica de programa per al desenvolupament d'actuació integrada de la unitat d'execució 1C, del sector SUS C de San Miguel de Salinas, que comprén proposta de programa i avantprojecte d'urbanització, presentada per Francisco Javier Martínez Berná, en representació de la mercantil Constructora Hormigones Martínez, SA.
  
L'expedient es podrà consultar al Departament d'Urbanisme durant el termini esmentat, a l'efecte de formular al·legacions, proposicions juridicoeconòmiques o alternatives tècniques en competència. El termini per a la presentació d'alternatives tècniques finalitza als 20 dies hàbils comptats des de la publicació de l'edicte en el Diari Oficial de la Generalitat Valenciana.
  
Durant els cinc dies següents al venciment del termini anterior, es presentaran les proposicions juridicoeconòmiques. Estos terminis quedaran prorrogats per 20 dies addicionals, si durant els 10 primers dies d'informació pública, alguna persona es comprometera a presentar una alternativa tècnica substancialment distinta a la inicial, i prestara caució d'això en la quantia que reglamentàriament es determine.
  
L'acte de d'obertura de pliques es realitzarà en la següent data hàbil a la conclusió del termini per a presentar-les.
  
Així mateix, i de conformitat amb el que s'establix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica el present decret per als interessats que siguen desconeguts, de qui s'ignore el lloc de notificació o, intentada esta, no s'haguera pogut practicar, a l'efecte de remetre avís amb el coneixement d'este anunci als titulars de drets que figuren en el cadastre, segons el que es preveu en l'article 46.3 de la llei esmentada.
  
Cosa que es fa pública en compliment del que s'establix en els articles 45, 46 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
4. Notificar este acord als interessats, així com procedir a la retirada de les proposicions juridicoeconòmiques presentades en plica tancada.